CELEX: 31974R0154
Language: lv
Date: 1973-12-17
Title: Padomes Regula (EEK) Nr. 154/74 (1973. gada 17. decembris) par aizsardzības pasākumiem, kas paredzēti Eiropas Ekonomikas kopienas un Libānas Republikas nolīgumā

Svarīgs juridisks paziņojums

|

31974R0154

Oficiālais Vēstnesis L 018 , 22/01/1974 Lpp. 0101 - 0102

		Padomes Regula (EEK) Nr. 154/74(1973. gada 17. decembris)par aizsardzības pasākumiem, kas paredzēti Eiropas Ekonomikas kopienas un Libānas Republikas nolīgumāEIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 113. pantu,ņemot vērā Komisijas priekšlikumu,tā kā 1972. gada 18. decembrī ir parakstīts Eiropas Ekonomikas kopienas un Libānas Republikas Nolīgums [1], turpmāk tekstā "Nolīgums";tā kā procedūras, kas jāievēro Eiropas Ekonomikas kopienas dibināšanas līgumā paredzēto drošības klauzulu īstenošanai, ir noteiktas Līgumā;tā kā, no otras puses, vēl jāparedz sīki izstrādāti noteikumi Nolīguma 12. pantā paredzētās drošības klauzulas īstenošanai,IR PIEŅĒMUSI ŠO REGULU.1. pants1. Komisija pēc dalībvalsts pieprasījuma vai pēc savas iniciatīvas var pieņemt lēmumu Libānas izcelsmes produktiem piemērot aizsardzības pasākumus, kurus Eiropas Ekonomikas kopienai ir tiesības veikt saskaņā ar Nolīguma 12. pantu, ieskaitot tādu tarifa koncesiju vai citu koncesiju anulēšanu uz laiku, daļēji vai pilnīgi, kuras Kopiena ir piešķīrusi Libānas Republikai.Ja dalībvalsts izsaka Komisijai šādu pieprasījumu, Komisija pieņem lēmumu trīs darbdienu laikā pēc pieprasījuma saņemšanas.Šos aizsardzības pasākumus dara zināmus dalībvalstīm, un tos piemēro nekavējoties.2. Jebkura dalībvalsts šo Komisijas lēmumu var iesniegt Padomei desmit darbdienu laikā pēc tā paziņošanas. Padome nekavējoties sanāk. Tā var attiecīgo lēmumu grozīt vai atcelt ar kvalificētu balsu vairākumu.2. pants1. Neierobežojot 1. pantu, Komisija var pilnvarot dalībvalsti novērst šādus traucējumus vai grūtības, kas minētas Nolīguma 12. pantā, veicot aizsardzības pasākumus.Šos pasākumus un Komisijas lēmumu paziņo visām dalībvalstīm.2. Steidzamības gadījumā attiecīgā dalībvalsts vai dalībvalstis var ieviest kvantitatīvus importa ierobežojumus. Par šiem pasākumiem nekavējoties paziņo Komisijai un pārējām dalībvalstīm.Operatīvi rīkojoties un piecu darbdienu laikā pēc pirmajā daļā minētā paziņojuma, Komisija pieņem lēmumu, vai šie pasākumi jāsaglabā, jāgroza vai jāatceļ.Komisijas lēmumu paziņo visām dalībvalstīm, un tas ir nekavējoties izpildāms.3. Jebkura dalībvalsts šo Komisijas lēmumu var iesniegt Padomei desmit darbdienu laikā pēc tā paziņošanas. Padome sanāk nekavējoties. Tā var Komisijas pieņemto lēmumu grozīt vai atcelt ar kvalificētu balsu vairākumu.Ja dalībvalsts, kas ir veikusi pasākumus saskaņā ar 2. punktu, iesniedz šo lēmumu Padomei, Komisijas lēmums tiek apturēts. Ja līdz minētajam laikam Padome nav grozījusi vai atcēlusi Komisijas lēmumu, apturēšana beidzas pēc trīsdesmit dienām kopš lēmums iesniegts Padomei.4. Šā panta prasību īstenošanai, izvēloties pasākumus, par prioritāriem jāuzskata pasākumi, kas vismazāk traucē kopējā tirgus darbībai.3. pants1. Komisija rīko apspriedes pirms pieņem lēmumu piemērot aizsardzības pasākumus saskaņā ar 1. panta 1. punktu, pirms pilnvaro dalībvalsti veikt šādus pasākumus vai pirms pieņem lēmumu par pasākumiem, kurus attiecīgā dalībvalsts vai dalībvalstis veikušas, lai īstenotu 2. panta 1. un 2. punkta prasības.2. Šīs apspriedes notiek padomdevējā komitejā, kuras sastāvā ir visu dalībvalstu pārstāvji un kuru vada Komisijas pārstāvis.3. Komitejas sēdi sasauc tās priekšsēdētājs. Priekšsēdētājs visdrīzākajā laikā nosūta dalībvalstīm visu nepieciešamo informāciju.4. pantsŠīs regulas 1. un 2. pants neskar Līgumā, jo īpaši tā 108. un 109. pantā, paredzēto drošības klauzulu piemērošanu saskaņā ar tajā paredzētajām procedūrām.5. pantsŠī regula nekādā ziņā neliedz pilnībā piemērot regulas par lauksaimniecības tirgus kopīgu organizāciju. Šīs regulas 2. pantu nepiemēro produktiem, uz kuriem attiecas minētās regulas.6. pantsSaskaņā ar Nolīguma 12. panta 2. punktu Komisija sagatavo ziņojumu Kopienas apvienotajai komitejai.7. pantsŠī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.To piemēro no Nolīguma spēkā stāšanās dienas un Nolīguma pastāvēšanas laikā.Tomēr 2. panta 2. un 3. punktu piemēro tikai līdz 1974. gada 31. decembrim. Līdz minētajai dienai Padome, ar kvalificētu balsu vairākumu lemjot par Komisijas priekšlikumu, pieņem lēmumu par visiem minēto punktu grozījumiem.Šī regula uzliek saistības kopumā un ir tieši piemērojama visās dalībvalstīs.Briselē, 1973. gada 17. decembrīPadomes vārdā —priekšsēdētājsI. Nørgaard[1] OV L 18, 22.1.1974., 1. lpp.--------------------------------------------------